CELEX: 62020TN0645
Language: fi
Date: 2020-10-23 00:00:00
Title: Asia T-645/20: Kanne 23.10.2020 – NC ym. v. parlamentti ja neuvosto

11.1.2021   
            
            
               FI
            
            
               Euroopan unionin virallinen lehti
            
            
               C 9/26
            
         
      Kanne 23.10.2020 – NC ym. v. parlamentti ja neuvosto
      (Asia T-645/20)
      (2021/C 9/38)
      Oikeudenkäyntikieli: englanti
      
         Asianosaiset
      
      
         Kantajat: NC, ND, NE, NF, Uniunea Naţională a Transportatorilor Rutieri din România (UNTRR) (Bukarest, Romania) (edustaja: asianajaja R. Martens)
      
         Vastaajat: Euroopan parlamentti ja Euroopan unionin neuvosto
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan osittain asetusten (EY) N:o 1071/2009, (EY) N:o 1072/2009 ja (EU) N:o 1024/2012 muuttamisesta niiden mukauttamiseksi maantieliikenteen alan kehitykseen 15.7.2020 annetun Euroopan parlamentin ja neuvoston asetuksen (EU) 2020/1055 1 artiklan 3 kohdan
               
            
                  —
               
               
                  velvoittamaan vastaajat korvaamaan oikeudenkäyntikulut kokonaisuudessaan.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat viiteen kanneperusteeseen.
      
                  1)
               
               
                  Ensimmäinen kanneperuste, joka perustuu SEU 2 artiklan, SEU 4 artiklan 2 kohdan ja SEU 9 artiklan, SEUT 18 ja SEUT 95 artiklan ja Euroopan unionin perusoikeuskirjan 21 artiklan rikkomiseen, unionin oikeuden yleisiin periaatteisiin kuuluvien yhdenvertaisuusperiaatteen ja syrjintäkiellon periaatteen, luettuna yhdessä SEU 5 artiklan 4 kohdan kanssa, loukkaamiseen ja unionin oikeuden yleisiin periaatteisiin kuuluvan suhteellisuusperiaatteen loukkaamiseen aineellisella ja välillisellä syrjinnällä.
               
            
                  2)
               
               
                  Toinen kanneperuste, joka perustuu SEUT 26 ja SEUT 56 artiklan, Euroopan unionin perusoikeuskirjan 16 artiklan ja 52 artiklan 1 kohdan, luettuna yhdessä SEU 5 artiklan 4 kohdan kanssa, rikkomiseen ja unionin oikeuden yleisiin periaatteisiin kuuluvan suhteellisuusperiaatteen loukkaamiseen palvelujen tarjoamisen vapauden, sijoittautumisvapauden ja elinkeinovapauden lainvastaisella rajoittamisella.
               
            
                  3)
               
               
                  Kolmas kanneperuste, joka perustuu SEU 3 artiklan 3 kohdan, SEUT 11 ja SEUT 191 artiklan ja Euroopan unionin perusoikeuskirjan 37 artiklan rikkomiseen ympäristön säilyttämisen ja suojelun sekä ympäristönlaadun parantamisen vastaisella menettelyllä.
               
            
                  4)
               
               
                  Neljäs kanneperuste, joka perustuu SEUT 296 artiklan toisen kohdan, EUT-sopimukseen liitetyssä pöytäkirjassa N:o 2 olevan 5 artiklan ja paremmasta lainsäädännöstä tehdyn toimielinten välisen sopimuksen rikkomiseen sekä perusteluvelvollisuuden laiminlyöntiin jättämällä esittämättä yksityiskohtaiset perustelut ja tekemättä vaikutustenarvioinnit.
               
            
                  5)
               
               
                  Viides kanneperuste, joka perustuu SEUT 91 ja SEUT 94 artiklan, luettuina yhdessä SEU 5 artiklan 4 kohdan kanssa, rikkomiseen ja unionin oikeuden yleisiin periaatteisiin kuuluvan suhteellisuusperiaatteen loukkaamiseen vaikuttamalla vakavasti elintasoon, työllisyyteen ja taloudelliseen tilanteeseen.